Solbakken-tap etter ellevill 1. omgang
Med 2-3-tap i tirsdagens første playoff-kamp i den siste kvalifiseringsrunden før Champions League, klarte ikke den norske manageren og hans FCK å skaffe seg et godt utgangspunkt før den avgjørende sistekampen i Tyskland. - Fram til 2-1 var jeg rimelig tilfreds. Vi stoppet kontringene deres, og vi mistet ikke ballen i de situasjonene hvor vi ikke skulle miste den. Etter 2-2-målet var de det beste laget, sier Solbakken ifølge nyhetsbyrået Ritzau. Etter en ellevill førsteomgang, med fem scoringer, handlet den andre for det meste om Leverkusen, men glitrende keeperspill av Stephan Andersen gjorde at tapet ikke ble for større FCK. - Vi ble straffet hardt av de fire fremste spillerne hos Leverkusen, som alle holdt høyt nivå, sier Solbakken.Før kampen mente Solbakken at han trengte et mirakel for å beseire den tyske storklubben. - Ja, det må det, men vi har vært gode til å levere mirakler i Parken. Det trenger vi, sier Solbakken til NTB. FC København har slitt i den danske serien, kun tatt fem poenger på fem kamper og Solbakken måttet stri med mange utskiftninger i laget. Men etter 15 minutter mot Leverkusen så det svært lovende ut for nordmannen. Publikum i Parken i den danske hovedstaden fikk være vitne til 45 målrike minutter i første omgang. FT 2-3. Bayer Leverkusen are favourites by 97% to advance based on historical results in European two-legged fixtures #UCL - Infostrada Sports (@InfostradaLive)19.08.14, 10:48Leverkusen tok ledelsen etter kun fem minutter før Ståle Solbakkens menn svarte fire minutter etter. Mathias Zanka Jørgensen stanget inn utligningen etter et innlegg fra Pierre Bengtsson. Fire minutter etter det igjen gikk FCK opp i ledelsen etter en kontant heading fra Daniel Amartey. Men så snudde kampen fullstendig. Bellerabi utlignet for Leverkusen i det 31. minutt før Son avsluttet målfesten rett før pause. Dermed 3-2 til Leverkusen, som også ble sluttresultatet. Hovedtrener Åge Hareide og hans Malmõ var også i aksjon i Champions League-kvalifiseringen tirsdag kveld. Malmö tapte 1-2 borte mot Red Bull Salzburg. Malmö var ille ute, men Emil Forsbergs sene redusering holder liv i håpet om avansement til mesterligaens gruppespill. - Det er bare å takke noen der oppe for den scoringen, sier Hareide til TV 6. - I stedet for å score tre mål hjemme kan det holde med ett. Det var en befrielse, fortsetter den norske treneren. Sist gang et svensk lag deltok i Champions League var i 2000, den gang ved Helsingborg. PS! Før dagens oppgjør sto Ståle Solbakken uten seier på åtte kamper mot tysk motstand. Marerittstatistikken økte tirsdag til ni.
(FC København - Bayer Leverkusen 2-3) Før kampen sa Ståle Solbakken at det måtte et mirakel til for å beseire Leverkusen. Nå ser det enda vanskeligere ut for klubben å nå Champions League.